

**ประกาศมหาวิทยาลัยธรรมศาสตร์**

**เรื่อง แนวทางการเทียบวุฒิการศึกษาเท่ากับชั้นมัธยมศึกษาตอนปลายของมหาวิทยาลัยธรรมศาสตร์   
พ.ศ. ๒๕๖๔**

-----------------------------

โดยที่เป็นการสมควรกำหนดให้มีประกาศมหาวิทยาลัยธรรมศาสตร์ เรื่อง แนวทางการเทียบวุฒิการศึกษาเท่ากับชั้นมัธยมศึกษาตอนปลายของมหาวิทยาลัยธรรมศาสตร์ เพื่อให้สอดคล้องกับประกาศที่ประชุมอธิการบดีแห่งประเทศไทย เรื่อง เกณฑ์การเทียบวุฒิการศึกษาเท่ากับชั้นมัธยมศึกษาตอนปลาย ในระบบ  
การคัดเลือกกลางบุคคลเข้าศึกษาในสถาบันอุดมศึกษา ประจำปีการศึกษา ๒๕๖๕

อาศัยอำนาจตามความในมาตรา ๓๙ แห่งพระราชบัญญัติมหาวิทยาลัยธรรมศาสตร์ พ.ศ. ๒๕๕๘ อธิการบดีจึงออกประกาศไว้ ดังนี้

**ข้อ ๑** ประกาศนี้เรียกว่า “ประกาศมหาวิทยาลัยธรรมศาสตร์ เรื่อง แนวทางการเทียบวุฒิการศึกษาเท่ากับชั้นมัธยมศึกษาตอนปลายของมหาวิทยาลัยธรรมศาสตร์ พ.ศ. ๒๕๖๔”

**ข้อ ๒** ประกาศนี้ให้ใช้บังคับนับตั้งแต่ปีการศึกษา ๒๕๖๕ เป็นต้นไป

**ข้อ ๓** ให้ยกเลิกประกาศมหาวิทยาลัยธรรมศาสตร์ เรื่อง แนวทางการเทียบวุฒิการศึกษาเท่ากับชั้นมัธยมศึกษาตอนปลายของมหาวิทยาลัยธรรมศาสตร์ พ.ศ. ๒๕๖๒

**ข้อ ๔** การเทียบวุฒิการศึกษาเท่ากับชั้นมัธยมศึกษาตอนปลาย ให้เป็นไปตามประกาศที่ประชุมอธิการบดีแห่งประเทศไทยเรื่อง เกณฑ์การเทียบวุฒิการศึกษาเท่ากับชั้นมัธยมศึกษาตอนปลาย ในระบบ  
การคัดเลือกกลางบุคคลเข้าศึกษาในสถาบันอุดมศึกษา ซึ่งจะประกาศไว้ในทุกปีการศึกษา

**ข้อ ๕** การรับเข้าศึกษาในหลักสูตรนานาชาติ หรือหลักสูตรภาษาอังกฤษให้เป็นไปตามข้อกำหนดของการคัดเลือกเข้าศึกษาของแต่ละหลักสูตร หรือสาขาวิชา ซึ่งจะประกาศไว้ในทุกปีการศึกษา

ประกาศ ณ วันที่ ๑๔ มิถุนายน พ.ศ. ๒๕๖๔

(รองศาสตราจารย์ เกศินี วิฑูรชาติ)

อธิการบดี